| **Didžioji jubėja** |
| --- |
| Didžioji jubėja |
| Apsaugos būklė |
| Pažeidžiami (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Lelijainiai  *( Liliopsida)* |
| Eilė: | Arekiečiai  *( Arecales)* |
| Šeima: | Arekiniai  *( Arecaceae)* |
| Pošeimis: | *Arecoideae*  *( Arecoideae)* |
| Triba: | *Cocoeae*  *( Cocoeae)* |
| Gentis: | Jubėja  *( Jubea)* |
| Rūšis: | Didžioji jubėja  *( Jubaea chilensis)* |

 |
| Binomas |
| ***Jubaea chilensis***(Molina) Baill. |

**Didžioji jubėja** (*Jubaea chilensis*) – vienintelė jubėjų (*Jubaea*) genties (iš *Arecaceae* šeimos) gentis. Tai endeminė pietvakarių Pietų Amerikos rūšis, auganti nedideliame centrinės Čilės rajone tarp 32°S ir 35°S pietiniame Kokimbo, Valparaíso, Santjago metropoliniame, O’Higinso ir šiauriniame Maulės regionuose. Ilgą laiką buvo manyta, kad Velykų saloje augusi ir išnykusi palmė buvo irgi jubėja, tačiau dabar ši išnykusi rūšis priskirta savai genčiai *Paschalococos*.

Jubėja Karališkame botanikos sode Londone (*Royal Botanic Gardens, Kew*) yra aukščiausias šiltnamio augalas pasaulyje.
Jubėja užauga iki 25 m aukščio, kamieno storis iki 1,3 m ties žeme. Iki 5 m ilgio lapai yra plunksniški. Žievė lygi.

Etimologija
-----------

Ši palmių gentis pavadinta karaliaus Jubos II, berberų Numidijos valstybės valdovo ir botaniko, garbei.

Ekologija
---------

Jubėjos augavietėse žiemos turi būti švelnios, nors jubėjos atlaiko šalnas iki -15 °C, o vasaros – santykinai vėsios. Dėl to jubėjos laikomos vienomis patvariausių palmių plunksniškais lapais. Jubėjos auga iki 1400 m aukštyje virš jūros lygio. Gamtoje šios palmės auga daugiausia stačiuose šlaituose.

JAV šios palmės geriausiai auga į vakarus nuo Sietlo, į pietus iki San Diego. Rytuose siekia Arizoną, Naująją Meksiką ir vakarų Teksase. Teritorijose su aukšta oro temperatūra ir drėgme šios palmės nukenčia ir gali žūti.

Panaudojimas
------------

Angliškas jubėjos pavadinimas angl. *Chilean wine palm* 'čilinė vyno palmė' rodo, kad iš šios palmės sulos anksčiau darydavo fermentuotą gėrimą palmių vyną. Virinant sulą gaunamas palmių sirupas, kuris vadinamas isp. *miel de palma* 'palmių medus'.

Jubėjos kaulavaisių (2-3 cm skersmens) sėklos turi labai kietą kauliuką. Švieži kauliukai kraštuose, kur jubėjos auga, pardavinėjami kaip riešutai. Jubėjų vaisių lietuviškas pavadinimas irgi yra jubėja (isp. *coquito*).

* Didžioji jubėja Goletoje (Kalifornija).Didžioji jubėja Goletoje (Kalifornija).
* Jubėjos vaisiai ir sėklos (vadinamos riešutais).Jubėjos vaisiai ir sėklos (vadinamos riešutais).
* Jubėjos sėklosJubėjos sėklos
* Jubėjos savo natūralioje augavietėjeJubėjos savo natūralioje augavietėje
* Jubėjos viršūnėJubėjos viršūnė
* Jubėjos moteriškasis žiedasJubėjos moteriškasis žiedas
* Jubėjos vyriškasis žiedasJubėjos vyriškasis žiedas
* Jubėjos moteriškasis žiedynasJubėjos moteriškasis žiedynas
* Jubėjos vyriškasis žiedynasJubėjos vyriškasis žiedynas
* Skardinė su palmių sirupuSkardinė su palmių sirupu

Apsauga
-------

Čilėje ši rūšis yra iš dalies saugoma, nes žmonių skaičiaus ir ganyklų plotų didėjimas paskutinius kelis šimtmečius sumažino jubėjų populiaciją. Jubėjų nykimas susijęs su tuo, kad renkant sulą jubėjas tenka nukirsti.

Taip pat skaitykite
-------------------

* Jubėja (riešutas)


|  |  |
| --- | --- |
|  | **Vikiteka: Didžioji jubėja** – vaizdinė ir garsinė medžiaga  |

Nuorodos
--------

1. ↑   „IUCN Red List - Jubaea chilensis". IUCN Red list. Nuoroda tikrinta 2012-03-19.
2. ↑  Apsvarstyti riešutų ir juos vedančių augalų pavadinimai Archyvuota kopija 2011-05-21 iš Wayback Machine projekto.
3. ↑  C. Michael Hogan. 2008

* C. Donoso (2005) Árboles nativos de Chile. Guía de reconocimiento. Edición 4. Marisa Cuneo Ediciones, Valdivia, Chile. 136p
* González (1998). Jubaea chilensis. 2006. IUCN Red List of Threatened Species. IUCN 2006. www.iucnredlist.org
* Information from *Encyclopedia of Chilean Flora*
* C. Michael Hogan (2008) *Chilean Wine Palm: Jubaea chilensis*, GlobalTwitcher.com, ed. Nicklas Stromberg Archyvuota kopija 2012-10-17 iš Wayback Machine projekto.
* *Jubaea chilensis* species profile from Royal Botanic Gardens, Kew Archyvuota kopija 2010-12-10 iš Wayback Machine projekto.
* Pictures and information from grower Archyvuota kopija 2012-03-03 iš Wayback Machine projekto.
* *Floridata*: Jubaea chilensis; description and places in Europe where it has been introduced
* Philip W. Rundel (2002) The Chilean Wine Palm Archyvuota kopija 2006-01-04 iš Wayback Machine projekto.
* Palm & Cycad Society of Australia: *Jubaea chilensis*
* Cultivation in northern Europe Archyvuota kopija 2012-03-09 iš Wayback Machine projekto.